钦定古今图书集成/理学汇编/字学典/第154卷 > 《宋米芾砚史》 > 《通远军漞石砚》
## 钦定古今图书集成/理学汇编/字学典/第154卷 > 《宋米芾砚史》 > 《通远军漞石砚》

石理涩，可砺刃，绿色如朝衣，深者亦可爱。又有水波
纹，间有黑小点，土人谓之“湔墨点”，甚奇妙。而硬者与
墨斗，而慢甚者渗墨无光，其中者甚佳。在洮河绿石
上，自朝廷开熙河，始为中国有。亦有赤紫石，色斑，为
砚发墨过于绿者而不匀净。又有黑者，戎人以砺刃
而铁色光肥，亦可作砚，而坚不发墨。